**Ministru kabineta noteikumu projekta „Grozījums Ministru kabineta 2015. gada 28. jūlija noteikumos Nr.433 “Iekšējās drošības fonda un Patvēruma, migrācijas un integrācijas fonda 2014.-2020. gada plānošanas perioda pārvaldības un kontroles sistēmas izveides un finanšu vadības un kontroles kārtība””   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir mazināt saistību atcelšanas riska iestāšanos Iekšējās drošības fonda un Patvēruma, migrācijas un integrācijas fonda (turpmāk – fondi) 2014.-2020.gada plānošanas perioda ietvaros, nosakot, ka fondu Gada atlikuma maksājuma pieprasījumos var iekļaut (deklarēt) arī fondu projektu ietvaros noslēgto iepirkumu līgumu summas pirms maksājumu par līguma izpildi veikšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir sagatavots, lai mazinātu saistību atcelšanas riska iestāšanos fondu 2014.-2020.gada plānošanas perioda ietvaros. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2015.gada 28.jūlija noteikumu Nr.433 “Iekšējās drošības fonda un Patvēruma, migrācijas un integrācijas fonda 2014.-2020. gada plānošanas perioda pārvaldības un kontroles sistēmas izveides un finanšu vadības un kontroles kārtība” IX. sadaļas “Ziņošanas kārtība Eiropas Komisijai” 80.1. apakšpunktu, Iekšlietu ministrija kā fondu atbildīgā iestāde (turpmāk – atbildīgā iestāde) katru gadu līdz 15. februārim Eiropas Komisijai iesniedz Gada atlikuma maksājuma pieprasījumu, ko veido pārskats par izdevumiem, pārvaldības deklarācija un gada kopsavilkums par galīgajiem revīzijas ziņojumiem un veiktajām kontrolēm atbilstoši Regulas Nr. 514/2014 44. panta 1. punktam.  Atbilstoši Eiropas Komisijas 2015. gada 2. marta Īstenošanas regulai Nr. 2015/377, ar ko izveido modeļus dokumentiem, kuri vajadzīgi gada atlikuma maksājumiem atbilstoši Eiropas Parlamenta un Padomes Regulai (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (turpmāk - regula Nr. 2015/377), Gada atlikuma maksājuma pieprasījumu un galīgo atlikuma maksājuma pieprasījumu atbildīgā iestāde sagatavo, balstoties uz projektos veiktajiem maksājumiem, kas ir pārbaudīti un iegrāmatoti atbildīgās iestādes grāmatvedības uzskaitē kā saistības ārvalstu finanšu palīdzības fondu finansējuma atmaksai. Attiecībā uz 2021. finanšu gadu, lai nodrošinātu izdevumu iekļaušanu Gada atlikuma maksājuma pieprasījumā, tiem ir jābūt iegrāmatotiem atbildīgas iestādes grāmatvedības uzskaitē līdz 2021.gada 15.oktobrim.  Gadījumā, ja dalībvalsts nenodrošina attiecīgā finanšu gada ietvaros plānotā finansējuma apguvi (iekļaušanu Gada atlikuma maksājuma pieprasījumā), Eiropas Komisija pamatojoties uz Regulas Nr.514/2014 5.iedaļas “Saistību atcelšana” 50.pantu “Principi”, piemēro finanšu saistību atcelšanas procedūru, pilnīgi vai daļēji atceļot Eiropas Savienības līdzekļu ieguldījumu nacionālajā programmā un atgūstot tos no attiecīgās dalībvalsts.  Saistību atcelšanas nolūkā Eiropas Komisija atceļamo summu aprēķina balstoties uz saistību atcelšanas simulācijas rezultātā noteikto minimālo izdevumu slieksni un katru gadu informējot par to dalībvalstis. Ņemot vērā nepieciešamību katru gadu līdz 15.oktobrim deklarēt vismaz minimālo izdevumu apjomu, Eiropas Savienības dalībvalstis, balstoties uz nacionālajiem normatīvajiem aktiem, piemēro atšķirīgas metodikas, nodrošinot izdevumu iekļaušanu Gada atlikuma maksājuma pieprasījumā, piemērojot kādu no šāda veida procedūrām:   1. balstoties uz fonda ietvaros noslēgto granta līgumu ietvaros veiktajiem maksājumiem; 2. tiešās valsts pārvaldes iestādēm iekļaujot (deklarējot) fonda projektu ietvaros noslēgto iepirkumu līgumu summas pirms maksājumu par līguma izpildi veikšanas; 3. tiešās valsts pārvaldes iestādēm iekļaujot (deklarējot) fondu projektu ietvaros noslēgto granta līgumu summas, kuras ir iekļautas kārtējā gada valsts budžetā, pirms maksājumu par līgumu izpildi veikšanas.   Līdz šim Latvija fondu ietvaros Gada atlikuma maksājuma pieprasījumos ir iekļāvusi izdevumus balstoties uz fonda ietvaros noslēgto granta līgumu ietvaros veiktajiem maksājumiem.  Lai mazinātu saistību atcelšanas riska iestāšanos, kā arī ievērojot citu dalībvalstu pieredzi, noteikumu projekts paredz precizēt Ministru kabineta 2015. gada 28. jūlija noteikumu Nr.433 “Iekšējās drošības fonda un Patvēruma, migrācijas un integrācijas fonda 2014.-2020. gada plānošanas perioda pārvaldības un kontroles sistēmas izveides un finanšu vadības un kontroles kārtība” 26.punktu un noteikt, ka Gada atlikuma maksājuma pieprasījumos var iekļaut (deklarēt) arī fondu projektu ietvaros noslēgto iepirkumu līgumu summas pirms maksājumu par līguma izpildi veikšanas (attiecas tikai uz tiešās valsts pārvaldes iestāžu projektiem). Lai gūtu pārliecību par minēto līgumu ietvaros veicamo izdevumu atbilstību un attiecināmību, minētie iepirkumi ir pakļaujami iepirkumu dokumentācijas un iepirkumu norises pirmspārbaudēm. Šāda pieeja tika izmantota sagatavojot Gada atlikuma maksājuma pieprasījumu 2020.gadā. Iekšlietu ministrijas sagatavotais informatīvais ziņojums “Par Iekšējās drošības fonda apguvi” izskatīts Ministru kabineta 2020.gada 15.septembra sēdē (protokols Nr.54, 47.§) |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija kā atbildīgā iestāde, Kultūras ministrija kā deleģētā iestāde, Finanšu ministrija kā revīzijas iestāde. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministriju kā atbildīgo iestādi,  Kultūras ministriju kā deleģēto iestādi,  Finanšu ministriju kā revīzijas iestādi,  Fondu finansējuma saņēmējus, to sadarbības partnerus. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs netiek palielināts. |
| 3. | Administratīvo izmaksu monetārs novērtējums | Noteikumu projekts šo jomu nesakar. |
| 4. | Atbilstības izmaksu monetārs novērtējums | Noteikumu projekts šo jomu nesakar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Projekts šo jomu neskar.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Projekts šo jomu neskar.** |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts regulē publiskās pārvaldes tiesiskās attiecības un attiecībā pret privāto sektoru izmaiņas neparedz.  Sabiedrības pārstāvji varēja izteikt savus priekšlikumus Ministru Kabineta noteikumu projekta izsludināšanas laikā Valsts sekretāru sanāksmē. |
| 2. | Sabiedrības līdzdalība projekta izstrādē | Iebildumi vai priekšlikumi netika saņemti. |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās šādas institūcijas:   1. Iekšlietu ministrija kā atbildīgā iestāde, 2. Kultūras ministrija kā deleģētā iestāde, 3. Finanšu ministrija kā revīzijas iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nepalielina institūciju veicamo funkciju apjomu. |
| 3. | Cita informācija | Nav. |

Iekšlietu ministre M.Golubeva

Vīza:

valsts sekretārs D.Trofimovs

13.06.2021 12:49

974

S.Balaško

67219500, [santa.balasko@iem.gov.lv](mailto:santa.balasko@iem.gov.lv)